CELEX: 62017TA0290
Language: sk
Date: 2019-01-30 00:00:00
Title: Vec T-290/17: Rozsudok Všeobecného súdu z 30. januára 2019 – Stavyckyj/Rada („Spoločná zahraničná a bezpečnostná politika — Reštriktívne opatrenia prijaté s ohľadom na situáciu na Ukrajine — Zmrazenie finančných prostriedkov — Zoznam osôb, subjektov a orgánov, na ktoré sa uplatňuje zmrazenie finančných prostriedkov a hospodárskych zdrojov — Ponechanie mena žalobcu v zozname — Povinnosť odôvodnenia — Námietka nezákonnosti — Zásada proporcionality — Právny základ — Zjavne nesprávne posúdenie — Zásada ne bis in idem“)

18.3.2019   
            
            
               SK
            
            
               Úradný vestník Európskej únie
            
            
               C 103/27
            
         
      Rozsudok Všeobecného súdu z 30. januára 2019 – Stavyckyj/Rada
      (Vec T-290/17) (1)
      
      ((„Spoločná zahraničná a bezpečnostná politika - Reštriktívne opatrenia prijaté s ohľadom na situáciu na Ukrajine - Zmrazenie finančných prostriedkov - Zoznam osôb, subjektov a orgánov, na ktoré sa uplatňuje zmrazenie finančných prostriedkov a hospodárskych zdrojov - Ponechanie mena žalobcu v zozname - Povinnosť odôvodnenia - Námietka nezákonnosti - Zásada proporcionality - Právny základ - Zjavne nesprávne posúdenie - Zásada ne bis in idem“))
      (2019/C 103/35)
      Jazyk konania: angličtina
      
         Účastníci konania
      
      
         Žalobca: Edward Stavyckyj (Brusel, Belgicko) (v zastúpení: J. Grayston, solicitor, P. Gjørtler, G. Pandey a D. Rovetta, advokáti)
      
         Žalovaná: Rada Európskej únie (v zastúpení: V. Piessevaux a J.-P. Hix, splnomocnení zástupcovia)
      
         Vedľajší účastník, ktorý v konaní podporuje žalovanú: Európska komisia (v zastúpení: E. Paasivirta a L. Baumgart, splnomocnení zástupcovia)
      
         Predmet veci
      
      Návrh, založený na článku 263 ZFEÚ, na zrušenie rozhodnutia Rady (SZBP) 2017/381 z 3. marca 2017, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 58, 2017, s. 34), a vykonávacieho nariadenia Rady (EÚ) 2017/374 z 3. marca 2017, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 58, 2017, s. 1), v rozsahu, v akom bolo meno žalobcu ponechané v zozname osôb, subjektov a orgánov, voči ktorým sa uplatňujú reštriktívne opatrenia
      
         Výrok rozsudku
      
      
                  1.
               
               
                  Rozhodnutie Rady (SZBP) 2017/381 z 3. marca 2017, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine, a vykonávacie nariadenie Rady (EÚ) 2017/374 z 3. marca 2017, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine, sa zrušujú v rozsahu, v akom bolo meno Edwarda Stavyckého ponechané v zozname osôb, subjektov a orgánov, na ktoré sa vzťahujú tieto reštriktívne opatrenia.
               
            
                  2.
               
               
                  Rada Európskej únie znáša svoje vlastné trovy konania a je povinná nahradiť trovy konania E. Stavyckého.
               
            
                  3.
               
               
                  Európska komisia znáša vlastné trovy konania.
               
            
         (1)  Ú. v. EÚ C 231, 17.7.2017.